72 



a rovarálcza maradékát a fiatal Lithobiusoknak, a melyek aztán 

 nemsokára jó ízűen hozzá is láttak. 



Látva azt, hogy az összecsapás után mind a két százlábú 

 félrevonult és ott hagyta az eledelt, azt kellett következtetnem, 

 hogy az összecsapásnál mind a kettő erősen megsérült. Kivettem 

 tehát a pihenni tért viaskodókat és tányérra téve, közelebbről meg- 

 vizsgáltam. Ekként csakugyan meggyőződtem, hogy a Lithobius 3, 

 a Geophilus pedig 1 1 lábára tehetetlen ; ez utóbbinak béna lábai 

 közöl 3 az ellenkező oldalon feküdt. Az illető lábakat csak úgy 

 vonszolták maguk után, mert az összecsapásnál az állkapcsok méreg- 

 tartójából beeresztett méreg mozgató izmaikat megbénította, mond- 

 hatni megölte. 



Most mind a két sérültet nagyon jól tartom, és várom, hogy 

 a mérges marást egyik is, másik is kiheverje. 



Dr. Tömösváry Ödön. 



Érdekes SZÖCSke-faj. — A sajátságos alakú Saga serrata, bár 

 Spanyolországtól Dél-Európán keresztül szórványosan egész az Urai- 

 hegységig el van terjedve, mindenütt a ritka fajok közé tartozik. 

 Hazánkban eddig csupán a budai Sashegyről és a mehádiai Do- 

 mogletről ismertük. Az idei július 7-én azonban egy tanuló Zemp- 

 lénmegyében a S -A.-Ujhely felett emelkedő Sátorhegy kopár olda- 

 láról hozott egy nőstény példányt. Itt van tehát e különös szöcske- 

 fajnak hazánkban a harmadik tenyésző helye, a mely egyszersmind 

 elterjedésének legéjszakibb határát képezi. A legéjszakibb pont, 

 a hol eddig talállak, a Bécs mellett fekvő Kahlenberg volt. 



Dr. Chyzer Kornél 



KÜLÖNFÉLÉK. 



Riley és találmányai Európában. — A gazdasági rovartan, 



mely Európában még mindig meglehetősen mostoha gyermeke szak- 

 tudományunknak, a praktikus Amerikában már évtizedek óta megér- 

 demlett méltatásban és buzgó mívelés ben részesül. A gazdasági rovar- 

 tan ott az állam gondoskodásának egyik kiváló tárgyát képezi ; jeles 

 entomologusok pedig kizárólag annak szentelik munkásságukat. E je- 

 lesek legjelesebbike, Eiley C. V., a washingtoni fóldmivelési minisz- 

 térium entomologiai osztályának főnöke, e nyáron átrándult Európába, 

 hogy itt, kivált Francziaországban egyfelől a phylloxeraügyet és a 

 selyemtenyésztést tanulmányozza, másfelől pedig a gazdasági rovar- 

 tanra nézve kiváló fontossággal biró újabb felfedezéseit megismertesse. 



